**Αθήνα:** 04.02.2025

**ΑΝΑΚΟΙΝΩΣΗ**

**Παγκόσμια Ημέρα κατά του Καρκίνου 2025**

Η ΕΣΑμεΑ ενημερώνει για την Παγκόσμια Ημέρα κατά του Καρκίνου: Ως Παγκόσμια Ημέρα Κατά του Καρκίνου έχει καθιερωθεί η 4η Φεβρουαρίου από τη Διεθνή Ένωση κατά του Καρκίνου (UICC) και προσφέρει την ευκαιρία για μια ευρύτερη εκστρατεία ενημέρωσης της κοινωνίας.

Η εκστρατεία της UICC για το 2025 «United by Unique» (Ενωμένοι στη μοναδικότητα) καλεί σε μια συστημική στροφή της παροχής φροντίδας για τον καρκίνο προς μια ανθρωποκεντρική προσέγγιση, που αναγνωρίζει τις μοναδικές εμπειρίες και ανάγκες των ατόμων που πάσχουν από καρκίνο.

Η εκστρατεία καλεί σε μια θεμελιώδη αλλαγή στη φροντίδα του καρκίνου και στα συστήματα υγείας παγκοσμίως με μια ανθρωποκεντρική προσέγγιση:

* Η προσέγγιση αυτή υπογραμμίζει τη σημασία της παροχής υπηρεσιών υγείας προσαρμοσμένων στις ατομικές ανάγκες και δίνει προτεραιότητα στα άτομα και τις κοινότητες
* Η εκστρατεία έχει ως στόχο να αναδείξει τα εμπόδια και τα κενά στα συστήματα υγείας και να παρουσιάσει τις βέλτιστες πρακτικές στην ανθρωποκεντρική φροντίδα

Στην Ελλάδα η Ε.Σ.Α.μεΑ. διεκδικεί ένα αναβαθμισμένο και ποιοτικά εκσυγχρονισμένο Εθνικό Σύστημα Υγείας προς όφελος όλων των πολιτών με γενναία χρηματοδότηση, άμεση πρόσβαση σε δομές και φάρμακα και αναφορικά με τα άτομα με αναπηρία και χρόνιες και σπάνιες παθήσεις προτείνει τον σχεδιασμό πολιτικών για την υγεία και δημιουργία των απαραίτητων θεσμών και υποδομών για την οργάνωση και τη λειτουργία ενός συστήματος παροχής υπηρεσιών υγείας, στην αιχμή των ιατροτεχνολογικών εξελίξεων, με ταυτόχρονη ορθολογική διαχείριση των πόρων που απαιτούνται, μέσω των οποίων όλοι οι πολίτες θα απολαμβάνουν το υψηλότερο δυνατό επίπεδο υγείας.

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |